OpenLLM-France/wikimedia huggingface dataset:
# Alla ricerca di Tadzio

Alla ricerca di Tadzio és un documental italià del 1970 dirigit per Luchino Visconti i produït per a la cadena de televisió pública Rai per la signatura Cinema 70, d'Alberto Luna.

## Argument

El documental mostra el llarg i extenuant procés de selecció entre centenars de nois, en les audicions que va realitzar el propi director, per a trobar a l'actor adequat per al paper de l'adolescent Tadzio per a la pel·lícula Morte a Venezia, adaptació de la novel·la curta homònima, de Thomas Mann.
Aquests preparatius el van portar a diverses ciutats europees, incloent Venècia, Munic, Budapest, Varsòvia, Hèlsinki i Estocolm.
Després d'haver observat a molts nois al final es va triar al jove suec Björn Andrésen, aleshors de 15 anys, que és el que representaria al personatge en la pel·lícula.

## Repartiment

* Luchino Visconti.
* Björn Andrésen.

## El veritable Tadzio

El veritable Tadzio es deia Władysław Moes, va néixer el 17 de novembre de 1900 i va morir el 17 de desembre de 1986. Tenia 11 anys quan Thomas Mann el va conèixer durant el seu viatge a Venècia al maig-juny de 1911.
Władysław Moes va ser trobat pel traductor polonès de les obres de Mann, Andrzej Dołęgowski, a la dècada de 1960. L'esmenta la dona de l'escriptor, Katia Mann, a les seves memòries. Gilbert Adair li va consagrar un assaig, The Real Tadzio (2001).

## Referències

* ↑ Ficha de la película en la Associazione Culturale Luchino Visconti, Lucca Arxivat 2014-08-10 a Wayback Machine. (en italiano)
* ↑ Katia Mann, Meine Ungeschriebenen Memoiren (1974), trad. fr. Thomas Mann : Souvenirs à bâtons rompus, Albin Michel, 1975.

## Enllaços externs

* Alla ricerca di Tadzio a YouTube
# Abd-al-Màlik ibn Hudhayl

Abd-al-Màlik ibn Hudhayl (? - 18 de maig de 1103), membre de la família Banu Razín, fou el segon sobirà de la Taifa d'Albarrasí, des de l'any 1044 o 1045 fins a la seva mort.
Fill de Hudhayl ibn Khàlaf ibn Razín, el va succeir a la seva mort, amb el títol de Hussam-ad-Dawla (Sabre de la Dinastia) i més tard Jabr-ad-Dawla (Orgull de la Dinastia).
Les fonts el descriuen amb una personalitat totalment diferent de la de son pare, malgrat que les opinions del cronistes són contradictòries. D'una banda és tractat de neci i pervers, per alguns, i per l'altra de bon poeta, generós i amant de la llei. De qualsevol manera el moment històric que va viure no era gens semblant al de son pare, ja que en pocs anys l'actitud dels reis cristians del nord es va tornar molt més agressiva. La resposta d'Abd-al-Màlik va ser la de l'adulació temorosa en uns moments i l‘aliança amb els seus correligionaris en altres.
En 1085 Alfons VI de Castella pren l'Emirat de Tulàytula. Els reietons de diverses Taifes, entre ells Abd-al-Màlik, s'afanyaren a felicitar-lo i fer-li rics presents. Des d'aquest moment pagarà paria a Castella.
En 1089 el Cid travessà l'emirat camí de Balànsiya. Va acampar dins del territori d'Abd-al-Màlik, en Calamocha. Per a evitar els seus atacs, Abd-al-Màlik va haver d'acceptar el pagament de tributs quantiosos.
El novembre de 1092, Abu Issa Lubbun ibn Lubbun, visir de Yahya al-Qàdir, es va revoltar a Morvedre en desacord amb la seva política d'acords amb els cristians i cedeix la seva ciutat a Abd-al-Màlik a canvi d'una pensió i el dret de viure en Albarrasí. Abd-al-Màlik, per a no molestar el Cid el va prestar vasallatge immediatament. El Cid va poder avituallar les seves tropes en els pobles i castells d'Albarrasí mentre respectava els dominis d'Abd-al-Màlik.
De sobte, però, Abd-al-Màlik es va negar a pagar el tribut acordat al Cid, i en una data anterior a Agost de 1093 va demanar a Pere I d'Aragó ajuda per prendre Balànsiya, a canvi d'una gran quantitat de diners i alguna plaça. Pere s'ho va comunicar al Cid i aquest va emprendre una operació de càstig contra la taifa que va durar alguns mesos, en la que el Cid va resultar ferit en el coll. Abd-al-Màlik hagué de tornar a pagar vasallatge i és possible inclús que ajudés el Cid en la presa de Balànsiya, però després, en 1094, amb el Cid ja instal·lat en Balànsiya, Abd-al-Màlik es va aliar amb els Almoràvits, i amb ells va anar a socorre aquella ciutat. Va participar, durant la tardor del mateix any, en la batalla de Quart de Poblet que va ser una completa victòria del Cid.
En Juny de 1098, el Cid ocupà Morvedre, però morirà un any després.
Els Almoràvits van anar ocupant, una darrere altra, totes les taifes. En aquest context, mor Abd-al-Màlik el 18 de maig de 1103. El va succeir son fill Yahya ibn Abd-al-Màlik.

## Referències

* ↑ Guichard, Pierre. Al-Andalus Frente a la Conquista Cristiana: Los Musulmanes de Valencia, Siglos XI-XIII (en castellà). Universitat de València, 2001, p.443. ISBN 8470308521.
# Barbut verd de capell vermell

El barbut verd de capell vermell (Psilopogon rafflesii) és una espècie d'ocell de la família dels megalèmids (Megalaimidae) que habita els boscos de les terres baixes de la Península Malaia, Sumatra i Borneo.
# Alien Nation

«Alien Nation» té aquests significats:
* Alien Nation (saga), saga de ciència-ficció que abasta cinema, televisió i altres mitjans
* Alien Nation (pel·lícula), pel·lícula estatunidenca de 1988 dirigida per Graham Baker
* Alien Nation (sèrie), sèrie de televisió de 1989–1990 basada en la pel·lícula de 1988
* Alien Nation: Dark Horizon, telefilm de 1994 dirigit per Kenneth Johnson
* Alien Nation: Body and Soul, telefilm de 1995 dirigit per Kenneth Johnson (telefilm)
* Alien Nation: Millennium, telefilm de 1996 dirigit per Kenneth Johnson (telefilm)
* Alien Nation: The Enemy Within, telefilm de 1996 dirigit per Kenneth Johnson (telefilm)
* Alien Nation: The Udara Legacy, telefilm de 1997 dirigit per Kenneth Johnson (telefilm)
# Angelaïta

L'angelaïta és un mineral de la classe dels sulfurs. Rep el seu nom de la mina Ángela (Chubut, Argentina), on va ser descoberta. Originalment va ser anomenada en anglès "angelaite", sense accent, reanomenada el 2010 per l'Associació Mineralògica Internacional amb accent "ángelaite".

## Característiques

L'angelaïta és una sulfosal de fórmula química Cu₂AgPbBiS₄. Cristal·litza en el sistema ortoròmbic. Es troba en forma d'inclusions en galena.
Segons la classificació de Nickel-Strunz, l'angelaïta pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals: diaforita, cosalita, freieslebenita, marrita, cannizzarita, wittita, junoita, neyita, nordströmita, nuffieldita, proudita, weibul·lita, felbertalita, rouxelita, cuproneyita, geocronita, jordanita, kirkiita, tsugaruita, pillaita, zinkenita, scainiita, pellouxita, chovanita, aschamalmita, bursaïta, eskimoïta, fizelyita, gustavita, lil·lianita, ourayita, ramdohrita, roshchinita, schirmerita, treasurita, uchucchacuaita, ustarasita, vikingita, xilingolita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

Es troba en minerals d'or epitermal en roques volcàniques. Sol trobar-se associada a altres minerals com: wittichenita, tel·luri, esfalerita, plata, pirita, miharaïta, matildita, hematites, or, galena, electre, calcopirita, cervel·leïta, bornita, betekhtinita, arsenopirita o aikinita. Va ser descoberta a la mina Ángela, al districte de Los Manantiales (Chubut, Argentina). També se n'ha trobat a Gowa (Indonèsia) i a Pitkyaranta (Rússia).

## Referències

* ↑ «Ángelaite» (en anglès). Mindat. [Consulta: 13 desembre 2015].

## Enllaços externs

* Foto de la secció d'una angelaïta
# Bastó (heràldica)

En heràldica, un bastó és una peça disminuïda de segon grau que equival a una cotissa reduïda a la meitat de la seva amplària; com que la cotissa és la meitat de la banda, un bastó és la quarta part d'una banda.
Si el bastó és abscís i està reduït a la cinquena part de la seva longitud, s'anomena travessa en banda.
    Pel que fa a les combinacions i modificacions dels bastons, vegeu Banda (heràldica).

## Altres bastons heràldics

* Bastó natural, figura que representa un bastó ordinari.
* Bastó flordelisat, figura representada per un bastó amb l'extrem superior acabat en una flor de lis.
* Bastó d'Esculapi, figura representada per una verga acoblada a una serp que té el cap mirant a la destra.
* Bastó de pelegrí, anomenat en heràldica bordó.
* Escut de sable amb cinc bastons d'or
* Escut de Catarroja, amb quatre bastons naturals de sinople
* Escut d'argent amb un bastó flordelisat d'or
* Escut amb un bastó d'Esculapi d'or a la segona partició
* Escut de Sant Jaume de Llierca, amb un bordó o bastó de pelegrí de sable
Viccionari
# Barbus pallidus

Barbus pallidus és una espècie de peix cipriniforme de la família dels ciprínids.

## Morfologia

Els mascles poden assolir els 7 cm de longitud total.

## Distribució geogràfica

Es troba a Sud-àfrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Biltzheim

Biltzheim (en alsacià Bílze) és un municipi francès, situat a la regió del Gran Est, al departament de l'Alt Rin. L'any 2005 tenia 359 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 146 | 162 | 154 | 153 | 314 | 334 |

## Administració

Llista d'alcaldes :
| Període | Identitat | Partit |
| 2001- | Gilbert Vonau | |
# Amaro Rodríguez Felipe

Amaro Rodríguez Felipe y Tejera Machado (San Cristóbal de La Laguna, 3 de maig 1678 - San Cristóbal de La Laguna, 4 d'octubre de 1747), més conegut com a Amaro Pargo, va ser un famós corsari espanyol nascut a l'illa de Tenerife (Illes Canàries). Va ser un dels corsaris més famosos de l'Edat d'or de la pirateria i una de les personalitats més importants de l'Espanya del segle xviii.
La seva joventut va estar influenciada per la presència i el creixement de la pirateria a les Illes Canàries. Era temut per uns i admirat per altres; a les bodegues dels seus vaixells transportava esclaus que utilitzava en plantacions del Carib. Tenia una gran fortuna, però a causa de la seva amistat amb la religiosa María de León Bello y Delgado (Sor María de Jesús) va començar a realitzar obres de caritat i tenia un especial interès a canviar la pobresa. Amaro Pargo va ser testimoni de molts miracles d'aquesta monja.
Anys abans de morir, a Madrid va ser declarat Hidalgo i va morir el 4 octubre de 1747 a San Cristóbal de La Laguna. Va ser enterrat en el convent de San Domingo de Guzmán a La Laguna.

## Referències

* ↑ El corsario de Dios. Documentos sobre Amaro Rodríguez Felipe (1678-1747)
* 1 2 3 4 Amaro Pargo
* ↑ «340 aniversario del nacimiento del corsario tinerfeño Amaro Pargo». Ayuntamiento de Santa Cruz de Tenerife, 25-05-2018 [Consulta: 25 gener 2021].

## Vegeu també

* María de León Bello y Delgado
* Cabeza de Perro

## Enllaços externs

* El corsario Amaro Pargo
# Abi Mansur ibn Husayn Abu Said

Abu-Sad Mansur ibn al-Hussayn ar-Razí al-Abí (àrab: أبو سعد منصور بن الحسين الرازي يكنى الآبي, Abū Saʿd Manṣūr b. al-Ḥusayn ar-Rāzī al-Ābī), més conegut simplement com al-Abí, fou visir en temps dels buwàyhides.
Fou protegit del gran visir buwàyhida Sàhib ibn Abbad (936-995). Va servir com a visir a Rayy sota Majd-ad-Dawla Rustam ibn Fakhr-ad-Dawla ibn Rukn-ad-Dawla, governant de Rayy, Hamadan i Isfahan. Portava el títol d'al-wazir al-kabir i de zayn al-kofat.
Va morir el 1030. Fou conegut per les seves poesies.

## Referències

* Azarnoosh, Azartash; Sana‘i, Mansur. "Al-Ābī, Abū Saʿd Manṣūr b. al-Ḥusayn." Encyclopaedia Islamica. Editor en cap: Wilferd Madelung i Farhad Daftary. Brill Online, 2016. Referència. 19 de maig de 2016 <http://referenceworks.brillonline.com/entries/encyclopaedia-islamica/al-abi-abu-sad-mansur-b-al-husayn-SIM_0079>
# Berenguer I (bisbe de Barcelona)

Berenguer I fou bisbe de Barcelona des de poc abans del 1062 fins cap al 1069 succeint a Guislabert I de Barcelona; i com aquest, Berenguer probablement estava emparentat amb el Casal de Barcelona. Consagrà l'església del monestir de Sant Llorenç del Munt a petició dels comtes Ramon Berenguer I i Almodis de la Marca, cerimònia que oficià ell mateix el 23 de juny de 1064 atorgant escriptura confirmant els béns d'aquella església. Impulsà la millora del patrimoni del bisbat, per exemple en uns terrenys al Mont Tàber al costat del Palau Comtal de Barcelona i la catedral, que el bisbat heretà del canonge Guifré. El bisbe les cedí l'any 1066 en usdefruit vitalici al levita Tudiscle amb la càrrega de bastir-hi cases, que gaudís en vida i que després recaiguessin en el cabiscol. En aquest sentit també hi ha constància el 1068 d'una permuta de terrenys que el bisbe Berenguer i el cabiscol feren amb un tal Ponce Christiani i la seva muller Esplenduria, que reberen dues porcions de terra inculta en territori de la ciutat, en el lloc anomenat de Torsurola, donant a canvi a l'església una "vinya òptima" a un lloc anomenat Pociolos. El 1068 participà en una junta de Pau i Treva de Déu que aplegà bisbes i abats finant poc després i essent succeït per Umbert de Cervelló.

## Bibliografia

* Enrique Flórez, España Sagrada, tom XXIX, p. 232-235 (castellà)
# Alterswil

Alterswil és un municipi suís del cantó de Friburg, situat al districte de la Singine.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# BNP Paribas Open 2020

El Masters d'Indian Wells 2020, conegut oficialment com a BNP Paribas Open 2020 fou un esdeveniment tennístic disputat sobre pista dura que pertany a les sèries ATP World Tour Masters 1000 en categoria masculina i WTA Premier Mandatory Tournaments en categoria femenina. La 45a edició del torneig s'havia de celebrar entre el 9 i el 22 de març de 2020 a l'Indian Wells Tennis Garden d'Indian Wells, Califòrnia, Estats Units, però fou cancel·lat per l'emergència sanitària pública en confirmar-se el primer cas de COVID-19 a la vall de Coachella.

## Referències

* ↑ «Statement regarding Coronavirus» (en anglès). BNPParibasOpen.com, 08-03-2020. Arxivat de l'original el 2020-03-09. [Consulta: 9 març 2020].
* ↑ «ATP Statement On Coronavirus & BNP Paribas Open» (en anglès). ATP, 09-03-2020. [Consulta: 9 març 2020].
* ↑ «2020 BNP Paribas Open will not be held at this time» (en anglès). WTA, 09-03-2020. [Consulta: 9 març 2020].

## Enllaços externs

* Web oficial (anglès)
* Quadre individual masculí PDF
* Quadre individual femení PDF
* Quadre dobles masculins PDF
* Quadre dobles femenins PDF
Indian Wells :
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
ATP Tour 2020
< 2019
2021 > :
ATP Finals, Londres  · Next Generation ATP Finals, Milà :
WTA Tour 2020
< 2019
2021 > :
WTA Finals, Shenzhen  · WTA Elite Trophy, Zhuhai :
# Beatty

Beatty és una concentració de població designada pel cens al comtat de Nye a l'estat de Nevada. D'acord al cens del 2000 tenia 1.154 habitants.

## Demografia

Segons el cens del 2000 Beatty tenia 1.154 habitants, 535 habitatges, i 270 famílies La densitat de població era de 2,55 habitants per km².
Dels 535 habitatges en un 26,9% hi vivien nens de menys de 18 anys, en un 39,8% hi vivien parelles casades, en un 6,9% dones solteres, i en un 49,5% no eren unitats familiars. En el 43,4% dels habitatges hi vivien persones soles el 15,0% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,1% tenia menys de 18 anys, un 5,6% entre 18 i 24, un 24,7% entre 25 i 44, un 29,6% de 45 a 64 i un 14,0% 65 anys o més.
L'edat mediana era de 40,5 anys. Per cada 100 dones hi havia 119,39 homes. Per cada 100 dones de 18 o més anys hi havia 121,56 homes.
La renda mediana per habitatge era de 41.250 $ i la renda mediana per família de 52.639 $. Els homes tenien una renda mediana de 44.438 $ mentre que les dones 25.962 $. La renda per capita de la població era de 16.971 $. Aproximadament el 10,4% de les famílies i el 13,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beatty». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 19 setembre 2010].
* ↑ «Geographic Comparison Table-Beatty». American Fact Finder. Oficina del Cens dels Estats Units, 15-09-2010.
# Anell íntegre

En àlgebra abstracta, un anell íntegre, també anomenat domini íntegre, és un anell no trivial que no té divisors de zero, és a dir, on es compleix que si un producte és zero, per força un dels seus factors ha de ser zero. Els anells íntegres són usats sovint quan es necessita tractar temes de divisibilitat.
Alguns autors com Bourbaki exigeixen també que l'anell sigui unitari i commutatiu (respecte de l'operació producte) per a anomenar-lo íntegre. Aquest punt de vista és raonable tenint en compte les bones propietats dels anells commutatius íntegres, però exclou altres casos.
Una altra definició és: Anell commutatiu K no trivial amb la unitat diferent de 0 i cap divisor de 0, es diu un anell íntegre, anell d'integritat o domini d'integritat.

## Exemples

* El prototipus d'anell íntegre és l'anell dels nombres enters ℤ.
* Tot cos és un anell íntegre (no necessàriament commutatiu). De fet tot subanell d'un cos commutatiu és íntegre.
* L'anell de residus sobre els enters mòdul sis ℤ/6ℤ no és íntegre perquè ${\bar {3}}\cdot {\bar {2}}={\bar {6}}={\bar {0}}$. De fet, l'anell ℤ/nℤ només és íntegre quan és un cos, és a dir, quan n és un nombre primer.
* Tot anell de factorització única és íntegre. Tot anell principal és de factorització única i en particular íntegre. Tot anell euclidià és principal i en particular íntegre.
* Sigui A un anell íntegre, el seu anell de polinomis en n indeterminades A[T$_1$, ...,T$_n$] és també íntegre.
* Sigui A un anell commutatiu i sigui I un ideal propi d'aquest anell, I és un ideal primer si i només si l'anell quocient A/I és íntegre.
* Els enters p-àdics.
* Si n > 1, l'anell de les matrius n×n a coeficients en qualsevol anell no trivial és un clar exemple d'anell que no és íntegre.

## Propietats dels anells commutatius íntegres

* Pel procés de simetrització i localització, tot anell commutatiu íntegre pot ser immergit en un cos, que s'anomena el seu cos de fraccions.
* Tot anell íntegre finit és un cos.
* La característica d'un anell íntegre és un nombre primer o zero.

## Referències

* ↑ Weisstein, Eric W. «Integral Domain» (en anglès). [Consulta: 24 juliol 2021].
* ↑ A. I. Kostrikin. Introducción al álgebra. Editorial Mir, Moscú- 1983
# Bolondo

Bolondo és un municipi de Guinea Equatorial, de la província de Litoral a la Regió Continental.

## Referències

* ↑ Bolondo a GeoNames, geonames.org. Consulta: 6 febrer 2022.
# Beatriz Álvarez Fanjul

Beatriz Isabel Álvarez Fanjul (Bilbao, 1991), o simplement Bea Fanjul, és una política espanyola del Partit Popular (PP), diputada al Congrés dels Diputats des de 2019.
Va néixer el 1991 a Bilbao. Aficionada als escacs des dels 4 als 25 anys, va arribar a dedicar un temps a exercir de professora d'escacs. Va estudiar Administració i Direcció d'Empreses a la Universitat de Deusto, tot i que mai no va acabar la carrera. És militant de les Noves Generacions del Partit Popular (NNGG) i del PP des que va complir la majoria d'edat.
Cap de llista del PP a Biscaia per a les eleccions generals de novembre de 2019, va resultar elegida diputada de la cambra baixa del parlament espanyol per a la seva xiv legislatura.

## Referències

* ↑ Ruiz Valdivia, Antonio. «17 cosas que no sabías de Beatriz Fanjul» (en castellà). HuffPost, 15-11-2019. [Consulta: 12 gener 2020].
* 1 2 Espartero, Marta. «Así es Beatriz Fanjul, la diputada ajedrecista que la "diáspora vasca" rescata in extremis para el PP» (en castellà). El Español, 14-11-2019. [Consulta: 12 gener 2020].
* ↑ L. G.. «Bea Fanjul, la ajedrecista vasca amiga de Almeida y de Casado que se suma a la bancada Popular en el Congreso» (en castellà). 20minutos.es, 14-11-2019. [Consulta: 12 gener 2020].
# Anell trivial

Un anell trivial és un anell definit per un singletó, {r}. Les operacions de l'anell (× y +) són trivials:
    $r\times r=r$
    $r+r=r\,$
Aquest anell és clarament commutatiu. El seu únic element és l'element identitat per a ambdúes operacions.
Un anell R és trivial si i només si 1 = 0, aquesta igualtat implica que per a tot r de R, r = r × 1 = r × 0 = 0.
L'anell trivial també se l'anomena anell nul, ja que {0} és un anell amb les operacions estàndards de l'addició i la multiplicació.

## Vegeu també

* Anell noetherià
# Adams (Nova York)

Adams és una població dels Estats Units a l'estat de Nova York. Segons el cens del 2000 tenia 1.624 habitants.

## Demografia

Segons el cens del 2000, Adams tenia 1.624 habitants, 705 habitatges, i 425 famílies. La densitat de població era de 407,2 habitants/km².
Dels 705 habitatges en un 29,6% hi vivien nens de menys de 18 anys, en un 45,4% hi vivien parelles casades, en un 11,5% dones solteres, i en un 39,6% no eren unitats familiars. En el 33,3% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,1% tenia menys de 18 anys, un 7,1% entre 18 i 24, un 28,9% entre 25 i 44, un 21,6% de 45 a 60 i un 16,3% 65 anys o més.
L'edat mediana era de 37 anys. Per cada 100 dones de 18 o més anys hi havia 82,1 homes.
La renda mediana per habitatge era de 30.677 $ i la renda mediana per família de 41.667 $. Els homes tenien una renda mediana de 31.058 $ mentre que les dones 25.724 $. La renda per capita de la població era de 18.452 $. Entorn del 12,1% de les famílies i el 15,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Adams». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Adams». American Fact Finder. Oficina del Cens dels Estats Units, 12-01-2010.

## Enllaços externs

* http://www.adamsny.org/adams-dir-links.html Arxivat 2001-02-10 a Wayback Machine.
* http://www.1000islands.com/sojeff/
# Bergschenhoek

Bergschenhoek és una ciutat del municipi de Lansingerland, a la província d'Holanda Meridional, a l'oest dels Països Baixos. Bergschenhoek fou un municipi a part fins a la reestructuració de municipis neerlandesos de l'any 2007. L'1 de gener de 2015 tenia 17.749 habitants.

## Persones

* Hélène Gelèns (1967-…), poeta

## Referències

* ↑ «In cijfers» (en neerlandès). Gemeente Lansingerland, 01-01-2015. Arxivat de l'original el 29 de desembre 2015. [Consulta: 11 gener 2016].

## Enllaços externs

* Lloc web del municipi Lansingerland
* Lloc web de l'associació històrica de Bergschenhoek